ཐུགས་ཀྱི་རྟེན་ཀྱི་དྲུང་དུ་མཆོད་པ་ཅི་འབྱོར་
དང་མཎྜལ་བཤམ། སྐྱབས་འགྲོ་སེམས་བསྐྱེད་སོགས་སྔོན་དུ་བཏང་ནས། དངོས་གཞི་ལ་
པཎ་ཆེན་རིན་པོ་ཆེས་གཞལ་ཡས་ཁང་བསྐྱེད་མི་བསྐྱེད་གཉིས་མཛད་འདུག་པ་ལས།
འདིར་ཕྱི་མ་ལྟར་བཤད་པར་བྱ་སྟེ། དེ་ཡང་མོས་པ་ཤུགས་དྲག་དང་བཅས་འདི་ལྟར།
-88-

ལྟུང་བཤགས་ཀྱི་ཆོ་ག་ལ་བརྟེན་ནས་སྟོབས་བཞིའི་བཤགས་སྡོམ་བྱ་ཚུལ་འགྲེལ་པ།
མཆོག་གསུམ་རྒྱལ་བ་སྲས་བཅས་ཉན་རང་འཕགས། །རྟེན་འབྲེལ་མི་བསླུ་ཆོས་
དབྱིངས་དག་པའི་མཐུས། །གནས་འདི་བདེ་ལྡན་ཞིང་ལྟར་སྣོད་བཅུད་ཀྱི། །འབྱོར་བ་རྒྱ་
མཚོས་གང་ཞིང་ཁྱབ་གྱུར་ཅིག ། མདུན་གྱི་ནམ་མཁར་ཀུན་བཟང་མཆོད་སྤྲིན་དབུས། །
འདབ་སྟོང་རྒྱས་པའི་ལྟེ་བར་སེང་ཁྲིའི་སྟེང་། །སྣ་ཚོགས་པདྨ་ཟླ་བའི་དཀྱིལ་འཁོར་དང་། །
གཡས་གཡོན་གཉིས་དང་ཕྱོགས་བཞིར་པད་ཟླའི་གདན། །བརྒྱད་བཞི་བདེ་གཤེགས་
གྲངས་དང་མཉམ་པ་དང་། །སྟེང་དང་མཐའ་སྐོར་རྣམས་སུ་པད་ཟླའི་གདན། །སྤྱན་འདྲེན་
མགྲོན་གྱི་གྲངས་དང་རབ་མཉམ་པ། །ཀུན་ནས་འབྱུང་ཞིང་བཀོད་པས་མཛེས་གྱུར་ཅིག །
རང་ཉིད་བསྟན་པའི་བདག་པོའི་སྐུར་གྱུར་བའི། །ཐུགས་ཀའི་ཧཱུཾ་ལས་འོད་འཕྲོས་ཕྱོགས་
བཅུ་ཡི། །རང་བཞིན་གནས་ནས་བདེ་གཤེགས་སོ་ལྔ་ལ། །སངས་རྒྱས་སྟོང་དང་བདེ་
གཤེགས་མཆེད་བདུན་སོགས། །ཕྱོགས་བཅུའི་རྒྱལ་བ་ཞི་ཁྲོ་བྱང་སེམས་དང་། །ཉན་རང་
བསྟན་སྲུང་རྒྱ་མཚོས་ཡོངས་བསྐོར་བ། །སྤྱན་དྲངས་འཁོར་བཅས་མངོན་སུམ་བྱོན་པར་
གྱུར། །མ་ལུས་སེམས་ཅན་མའམ། ཕྱོགས་དུས་ཀུན་ནས་སོགས་ཚིགས་བཅད་གཅིག་གི་
མཇུག་ཏུ།
དབུས་ཀྱི་སེང་ཁྲིའི་སྟོང་དུ་ཤཱཀྱ་ཐུབ། །དབུ་ཡི་གཡས་གཡོན་པདྨ་ཟླ་བའི་སྟེང་། །རྡོ་
རྗེ་སྙིང་པོ་རིན་ཆེན་འོད་འཕྲོ་དང༌། །ཤར་དུ་ཀླུ་དབང་རྒྱལ་ནས་དྲི་མེད་པར། །ལྷོ་ཕྱོགས་
དཔལ་བྱིན་གཟི་བརྗིད་མཐའ་ཡས་བར། །ནུབ་ཏུ་འོད་དཔལ་ནས་བཟུང་དྲན་པའི་དཔལ། །
བྱང་དུ་མཚན་དཔལ་རི་དབང་རྒྱལ་པོའི་བར། །རང་རང་འཁོར་ཚོགས་རྒྱ་མཚོར་བཅས་
བཞུགས་ཤིང༌། །སྟེང་དང་མཐའ་བསྐོར་བླ་མ་སངས་རྒྱས་སྟོང་། །བདེ་གཤེགས་མཆེད་
བདུན་སེམས་དཔའ་བརྒྱད་ལ་སོགས། །མ་ལུས་རྒྱལ་བ་ཞི་ཁྲོ་བྱང་སེམས་དང་། །བསྟན་
སྲུང་རྒྱ་མཚོའི་ཚོགས་བཅས་བཞུགས་པར་གྱུར། །
~89~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
གོང་གི་གང་གི་མཚན་བརྗོད་སོགས་དང༌། ཇི་སྙེད་སུ་དག་ཅེས་སོགས་ཀྱི་ཡན་ལག་
བདུན་པ་དང༌། གྲུབ་ན་སྨན་བླའི་ཆོ་ག་རྒྱས་པ་ནས་འབྱུང་བའི་འཕགས་པའི་ཚོགས་དེ་
དག་ཐམས་ཅད་ལ་མཆོད་ཡོན་དང་སོགས་ཀྱི་ཡན་ལག་བདུན་པ་བྱ་ཞིང་། མཆོད་པའི་
སྤྲིན་གྱི་གཟུངས་ཚར་གསུམ་དང༌། ས་གཞི་སྤོས་ཀྱི་སོགས་དང་། བདག་གཞན་ལུས་ངག་
སོགས་གཉིས་ཀའམ་གང་རུང་གིས་མཎྜལ་ཕུལ་ནས། ལྟུང་བཤགས་ལུས་ཀྱིས་ཕྱག་
འཚལ་བ་དང་བཅས་པའམ། མིན་ཡང་རུང་སྟེ་ལན་བརྒྱ། སོ་ལྔ། ཉེར་གཅིག །བདུན།
གསུམ་སོགས་སྐབས་བསྟུན་གྱིས་བརྗོད། གལ་ཏེ་ལྟུང་བཤགས་ཡོངས་རྫོགས་ལན་མང་
པོ་མ་ལྕོགས་ཚེ། བར་སྐབས་དག་ཏུ། སངས་རྒྱས་རི་དབང་རྒྱལ་པོའི་བར་བརྗོད་པའི་
མཚམས་ནས། ཇི་སྙེད་མཆོད་པའི་ཚོགས་ཐམས་ཅད་ཀྱང་འབུལ་ལོ། །སྒོ་གསུམ་གྱི་སྡིག་
ལྟུང་ཐམས་ཅད་ནི་སོ་སོར་བཤགས་སོ། །རང་གཞན་ཀུན་གྱི་བསོད་ནམས་ཐམས་ཅད་ལ་
ནི་རྗེས་སུ་ཡི་རང་ངོ་། །སངས་རྒྱས་ཐམས་ཅད་ལ་ནི་ཆོས་ཀྱི་འཁོར་ལོ་བསྐོར་བར་བསྐུལ་
ཞིང་མྱ་ངན་ལས་མི་འདའ་བར་བཞུགས་པར་གསོལ་བ་འདེབས་སོ། །དགེ་བའི་རྩ་བ་
འདིས་བདག་སོགས་ལས་ཀྱི་སྒྲིབ་པ་དག་ནས་བླ་ན་མེད་པའི་ཡེ་ཤེས་ཀྱི་མཆོག་དམ་པ་
ཐོབ་པར་གྱུར་ཅིག ཅེས་བྱས་ཀྱང་རུང་སྟེ་མན་ངག་གོ། །
མཇུག་ཏུ། བཅོམ་ལྡན་འདས་བདེ་བར་གཤེགས་པ་སོ་ལྔའི་ལྷ་ཚོགས་འཁོར་དང་
བཅས་པ་ཐམས་ཅད་ལ་གསོལ་བ་འདེབས་སོ། །ཞེས་ལན་འགའ་འམ། བདག་གིས་ལས་
ཀྱི་སྒྲིབ་པ་མ་ལུས་པ་བྱང་ཞིང་དག་པར་མཛད་དུ་གསོལ། འཁོར་བ་དང་ངན་སོང་གི་
འཇིགས་པ་ལས་སྐྱོབ་ཏུ་གསོལ། འདི་ནས་ཤི་འཕོས་མ་ཐག་ཏུ་བདེ་བ་ཅན་ནམ། དགའ་
ལྡན་ནམ། མངོན་དགའི་ཞིང་དུ་སྐྱེ་བ་དང་། མྱུར་དུ་རྫོགས་པའི་སངས་རྒྱས་ཀྱི་གོ་འཕང་
ཐོབ་པར་འགྱུར་བར་བྱིན་གྱིས་རློབ་ཏུ་གསོལ། ཞེས་ལན་གསུམ་མམ་བདུན་སོགས་ཀྱིས་
~90~

ལྟུང་བཤགས་ཀྱི་ཆོ་ག་ལ་བརྟེན་ནས་སྟོབས་བཞིའི་བཤགས་སྡོམ་བྱ་ཚུལ་འགྲེལ་པ།
གསོལ་བ་བཏབ་པའི་མཐར། སྐུའི་ཆ་ནས་འོད་དང་བདུད་རྩི་དཀར་པོའི་རྒྱུན་བྱུང་ནས་
རང་གི་ལུས་ཀྱི་ཆ་ལ་ཞུགས་པར་མོས་པ་དང་། སྐྱབས་གནས་ཐམས་ཅད་འོད་ཀྱི་རྣམ་པར་
གྱུར་ནས་རང་ལ་ཐིམ་པས་བྱིན་གྱིས་བརླབས་པས་རང་ཉིད་བསྟན་པའི་བདག་པོའི་སྐུར་
གྱུར་བར་བསམས་ལ། མུ་ནེ་མུ་ནེ་དང་། དེ་བཞིན་གཤེགས་པ་སྤྱིའི་སྙིང་པོ་ཅི་འགྲུབ་བཟླ།
ཚོགས་ཞིང་རྣམས་རང་ལ་བསྟིམས་ནས་སྟོན་པའི་སྐུར་བསྒྱུར་ཏེ་སྙིང་པོ་དེ་དག་བཟླ་བར་
པཎ་ཆེན་རིན་པོ་ཆེས་བཤད་ཅིང་། དེ་བཞིན་གཤེགས་པའི་ཡི་གེ་བརྒྱ་པ་བཟླས་ནའང་
ཁྱད་ཆེའོ། །
གཞུང་འདི་སྟོབས་བཞིའི་བཤགས་པ་དང་སྦྱར་ན། སྔོན་དུ་སྐྱབས་འགྲོ་སེམས་
བསྐྱེད་དང་དེ་ནས་གཞུང་འདིའི་འགོར་བླ་མ་དང་དཀོན་མཆོག་གསུམ་ལ་སྐྱབས་སུ་འགྲོ་
བ་དང་འཇུག་གི་སྐྱབས་འགྲོ་རྣམས་ནི་རྟེན་གྱི་སྟོབས་ཏེ་འདིའི་སྒྲ་དོན་འོག་ཏུ་འཆད། སྤྱིར་
གཉེན་པོ་ཀུན་ཏུ་སྤྱོད་པའི་སྟོབས་ལ་སྟོང་ཉིད་སྒོམ་པ་དང་། ཟབ་མོའི་མདོ་འདོན་པ་དང་།
བྱང་སེམས་སོགས་ཀྱི་མཚན་ནས་བརྗོད་པ་སོགས་མང་ཡང་འདིར་ཕྱི་མ་ལྟར་སངས་རྒྱས་
སོ་ལྔའི་མཚན་བརྗོད་ཅིང་ཕྱག་འཚལ་བ་ནི་གཉེན་པོ་ཀུན་ཏུ་སྤྱོད་པའི་སྟོབས། གཉེན་པོ་
ཀུན་ཏུ་སྤྱོད་པའི་དོན་ནི། ཉེས་པ་འཇོམས་ཤིང་གཉེན་པོ་བྱེད་པས་ན་དེ་སྐད་ཅེས་བརྗོད་
དོ། །
སྡིག་པ་བཤགས་པའི་སྐོར་ནི་རྣམ་པ་སུན་འབྱིན་པའི་སྟོབས། སུན་འབྱིན་ཞེས་པའི་
དོན་ནི་རང་གིས་བྱས་པའི་ཉེས་པ་ལ་འགྱོད་པ་དང་བཅས་ཏེ་སྨད་ནས་ཉོན་མོངས་པའི་
སེམས་སུན་འབྱིན་པས་དེ་སྐད་ཅེས་བརྗོད་དོ། །སླན་ཆད་ཀྱང་། གཅོད་ཅིང་སྡོམ་པར་
བགྱིད་ལགས་སོ་ཞེས་པ་ནི་ཉེས་པ་ལས་སླར་ལྡོག་པའི་སྟོབས་ཏེ་དོན་གོ་སླའོ། །དེ་ནས་
དགེ་རྩ་བསྔོ་བ་དང་རྗེས་སུ་ཡི་རང་བ་སོགས་ནི་གཉེན་པོ་ཀུན་ཏུ་སྤྱོད་པའི་སྟོབས་ཀྱི་ཡན་
~91~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
ལག་ཡིན་ཞིང་། རྒྱ་འགྲེལ་འགའ་ཞིག་ལས་ནི་གཉེན་པོ་ཀུན་ཏུ་སྤྱོད་པའི་སྟོབས་སུ་མཛད་
དོ། །དེ་ཡང་གཙོ་ཆེ་བའི་དབང་དུ་བྱས་པ་ཡིན་གྱི། གཞན་དུ་ན་སངས་རྒྱས་རྣམས་ལ་ཕྱག་
འཚལ་བ་ནི་སྐྱབས་སུ་འགྲོ་བའང་ཡིན་པས་རྟེན་ཀྱི་སྟོབས་ཀྱང་ཡིན་ཏེ། རྒྱ་འགྲེལ་ཞིག་ཏུ་
རྟེན་གྱི་སྟོབས་སུ་དྲངས་སོ། །བསམ་ཤེས་ན་ཡན་ལག་བདུན་པ་ལའང་སྟོབས་བཞི་དངོས་
ཤུགས་ཅི་རིགས་ལ་ཚང་བར་འགྱུར་རོ། །
གཉིས་པ་ནི། སྐབས་འདིར་སངས་རྒྱས་སོ་ལྔའི་སྐུ་མདོག་སོགས་ཇི་ལྟར་བསྒོམ་
པར་བྱ་སྙམ་ན། འདི་ལ་པཎ་ཆེན་རིན་པོ་ཆེས་སྟོན་པ་དང་ཀླུ་དབང་གི་རྒྱལ་པོ་མ་གཏོགས་
གཞན་རྣམས་རིམ་བཞིན་རིགས་ལྔའི་རྣམ་པ་ཅན་དུ་བསྒོམ་པར་བཤད་དེ། རིགས་ལྔ་སྤྱིའི་
དབང་དུ་མཛད་པར་མངོན་ལ། རྗེ་རིན་པོ་ཆེས་སངས་རྒྱས་སོ་ལྔའི་ཞལ་གཟིགས་ལྟར་
གནས་བརྟན་བཟང་སྐྱོང་གིས་བཀོད་པ་བཞིན་བརྗོད་ན། ཤཱཀྱའི་རྒྱལ་པོ་སྐུ་མདོག་སེར་པོ་
ས་གནོན་དང་མཉམ་གཞག རྡོ་རྗེ་སྙིང་པོ་རབ་ཏུ་འཇོམས་པ་སེར་པོ་ཕྱག་གཉིས་ཐུགས་
ཀར་ཆོས་འཆད། རིན་ཆེན་འོད་འཕྲོ་དམར་པོ་ཕྱག་གཉིས་མཉམ་གཞག །ཀླུ་དབང་གི་
རྒྱལ་པོ་ཞལ་དང་མགྲིན་པ་དཀར་ཞིང་ལྷག་མ་སྔོ་བ་ཆོས་འཆད་སྤྲུལ་གྱི་གདེངས་ཀ་ཅན།
དཔའ་བོའི་སྡེ་སེར་པོ་གཡོན་ཐུགས་ཀར་ཆོས་འཆད་དང་། གཡས་ཅུང་ཟད་བརྐྱངས་ནས་
སྐྱབས་སྦྱིན། དཔལ་དགྱེས་སེར་པོ་ཕྱག་གཉིས་ཆོས་འཆད། རིན་ཆེན་མེ་དམར་པོ་གཡས་
ས་གནོན་དང་གཡོན་མཉམ་གཞག རིན་ཆེན་ཟླ་འོད་དཀར་པོ་གཡོན་མཉམ་གཞག་དང་
གཡས་མཆོག་སྦྱིན། མཐོང་བ་དོན་ཡོད་ལྗང་ཁུ་གཡས་ཐུགས་ཀར་སྐྱབས་སྦྱིན་དང་ཡོན་
མཉམ་གཞག རིན་ཆེན་ཟླ་འོད་དཀར་པོ་བྱང་ཆུབ་མཆོག་གི་ཕྱག་རྒྱ་ཅན། དྲི་མ་མེད་པ་
སྔོན་པོ་ཕྱག་གཉིས་ཀ་མཉམ་གཞགདཔལ་སྦྱིན་སེར་པོ་ཆོས་འཆད་སྟེང་འོག་ཏུ་མཛད་པ།
ཚངས་པ་སེར་པོ་ས་གནོན་དང་མཉམ་གཞག །ཚངས་པས་བྱིན་དམར་སེར་ཕྱག་གཉིས་ཀ་
~92~

ལྟུང་བཤགས་ཀྱི་ཆོ་ག་ལ་བརྟེན་ནས་སྟོབས་བཞིའི་བཤགས་སྡོམ་བྱ་ཚུལ་འགྲེལ་པ།
ཆོས་འཆད། ཆུ་ལྷ་དཀར་པོ་ཕྱག་གཉིས་ཀ་མཉམ་གཞག །ཆུ་ལྷའི་ལྷ་དཀར་པོ་ཕྱག་
གཉིས་ཀ་ཆོས་འཆད། དཔལ་བཟང་སེར་པོ་གཡོན་ཐུགས་ཀར་ཆོས་འཆད་དང་གཡས་
ཅུང་ཟད་བརྐྱངས་ནས་སྐྱབས་སྦྱིན་པུས་མོའི་ཟུར་དུ་མཛད་པ། ཙན་དན་དཔལ་སེར་པོ་ས་
གནོན་དང་མཉམ་གཞག །གཟི་བརྗིད་མཐའ་ཡས་དམར་པོ་གཡས་ཐུགས་ཀར་ཆོས་
འཆད་གཡོན་མཉམ་གཞག །འོད་དཔག་སྔོན་པོ་བྱང་ཆུབ་མཆོག་གི་ཕྱག་རྒྱ་ཅན། མྱ་ངན་
མེད་དཔལ་དམར་སྐྱ་ཕྱག་གཉིས་ཀ་མཉམ་གཞག །སྲེད་མེད་བུ་སེར་པོ་ཆོས་འཆད་སྟེང་
འོག །མེ་ཏོག་དཔལ་སེར་པོ་གཡས་བརྐྱངས་ནས་མཐེབ་ནས་མཛུབ་སྦྱར་བ་དང་གཡོན་
ཆོས་འཆད། ཚངས་པའི་འོད་ཟེར་སེར་པོ་དང་པདྨའི་འོད་ཟེར་དམར་པོ་གཉིས་ཀའང་ས་
གནོན་དང་མཉམ་གཞག ནོར་དཔལ་སྔོན་པོ་ཆོས་འཆད་སྟེང་འོག །དྲན་པའི་དཔལ་སེར་
པོ་མཉམ་གཞག མཚན་དཔལ་ཤིན་ཏུ་ཡོངས་གྲགས་དཀར་པོ་གཡས་ཆོས་འཆད་དང་
གཡོན་མཉམ་གཞག །དབང་པོ་ཏོག་གི་རྒྱལ་མཚན་གྱི་རྒྱལ་པོ་སྔོན་པོ་གཡས་རྒྱལ་མཚན་
ཕྲག་པ་གཡོན་པར་གཟུང་ཞིང་གཡོན་མཉམ་གཞག ཤིན་ཏུ་རྣམ་པར་གནོན་པ་སྔོན་པོ་
གཡས་རལ་གྲིའི་རྩེ་ཡར་བསྟན་ནས་དཀུར་བརྟེན་ཅིང་གཡོན་མཉམ་གཞགགཡུལ་ལས་
ཤིན་ཏུ་རྣམ་རྒྱལ་སྔོན་པོ་ཁྲབ་འཛིན་པ། རྣམ་པར་གནོན་པ་གཤེགས་པ་སྔོན་པོ་གཡས་
གཡོན་གཉིས་ཀ་ས་གནོན། ཀུན་ནས་སྣང་བ་བཀོད་པའི་དཔལ་ཡང་དེ་དང་འདྲ། རིན་
ཆེན་པདྨས་རྣམ་གནོན་དམར་སེར་གཡོན་ཆོས་འཆད་དང་གཡས་ཅུང་ཟད་བརྐྱངས་ནས་
སྐྱབས་སྦྱིན་མཛད་པ། རི་དབང་གི་རྒྱལ་པོ་སེར་པོ་ར་རི་བ་འཛིན་པའོ། །ཡང་ཀླུ་སྒྲུབ་ཀྱིས་
མཛད་པར་གྲགས་པའི་རྒྱ་གར་གྱི་འགྲེལ་བ་ཞིག་ཏུ། རྡོ་རྗེ་སྙིང་པོ་རབ་ཏུ་འཇོམས་པ་སྔོན་
པོ་ཕྱག་གཉིས་རྡོ་རྗེ། རིན་ཆེན་འོད་འཕྲོ་དཀར་པོ་རྡོ་རྗེ་དང་ཉི་མ། ཀླུ་དབང་གི་རྒྱལ་པོ་
སྔོན་པོ་ཀླུ་ཤིང་དང་སྤྲུལ་སྔོན་པོ་བསྣམས་པ་སོགས་སྔ་མ་དང་མི་འདྲ་བ་ཞིག་འབྱུང་སྟེ་གང་
~93~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
བྱས་ཀྱང་མི་འགལ་ཞིང་། དེ་དག་ཕྱོགས་གང་ན་བཞུགས་པའང་དེར་བཤད་དེ། མང་བར་
དོགས་ནས་མ་དྲངས་སོ། །
འདི་རྣམས་རིགས་ལྔའི་རྣམ་པ་ཅན་དུ་བསྒོམས་ན་ཅུང་ཟད་འཆར་བདེ་ཡང་། མོས་
པ་ཙམ་གྱིས་བསྒོམ་པ་ལ་ནི་ཁྱད་པར་མི་སྣང་བས་གང་མོས་བྱའོ། །
གསུམ་པ་ནི། དཀོན་མཆོག་བརྩེགས་པའི་འཕགས་པ་ཉེ་བར་འཁོར་ཀྱིས་ཞུས་པ་
ལས་བྱང་ཆུབ་སེམས་དཔའི་ལྟུང་བའི་ཁྱད་པར་དང༌། སྡིག་ལྟུང་བཤགས་ཚུལ་གྱི་ཁྱད་
པར་གཉིས་གསུངས་ཤིང་། ཕྱི་མ་ལ་ལྟུང་བ་ལྕི་ཡང་གི་སྒོ་ནས་བཅུ་ཚོགས་དང་། ལྔ་ཚོགས་
དང་། གཅིག་གམ་གཉིས་ཀྱི་མདུན་དང་། སངས་རྒྱས་སོ་ལྔའི་སྤྱན་སྔར་བཤགས་ཚུལ་དང་
བཞི་གསུངས་པའི་ཕྱི་མ་ནི་ལྟུང་བཤགས་ཀྱི་ཆོ་ག་འདིའོ། །སངས་རྒྱས་སོ་ལྔའི་སྐུ་མདོག་
སོགས་ནི་མདོ་ན་མི་གསལ་ཡང་། མན་ངག་གི་བརྒྱུད་པ་ནི་གོང་དུ་བཤད་ཟིན་ལ། མདོ་
འདིའི་དོན་བསྡུ་ན། ཕྱག་བཙལ་ནས་སྡིག་པ་བཤགས་ཚུལ་དང་། དགེ་བ་བསྔོ་ཚུལ་དང༌།
ཡན་ལག་ལྷག་མ་བསྡུས་ནས་བསྟན་པ་དང་གསུམ། དང་པོ་ལ་བཞི། རྟེན་གྱི་སྟོབས་དང་།
གཉེན་པོ་ཀུན་ཏུ་སྤྱོད་པའི་སྟོབས་དང་། རྣམ་པར་སུན་འབྱིན་པའི་སྟོབས་དང༌། ཉེས་པ་
ལས་སླར་ལྡོག་པའི་སྟོབས་ཀྱི་སྒོ་ནས་སྡིག་ལྟུང་བཤགས་པའོ། །དང་པོ་སངས་རྒྱས་ལ་
སྐྱབས་སུ་འཆིའོ་ཞེས་སོགས་གསུམ་གྱིས་བསྟན་ཅིང་། རྟེན་གྱི་སྟོབས་ཞེས་པ་ནི་སྤྱིར་ནང་
བའི་ཆོས་སུ་འགྲོ་བ་ལ་བསམ་པའི་རྟེན་དཀོན་མཆོག་ལ་སྐྱབས་སུ་འགྲོ་བའི་སྐྱབས་འགྲོ་
དགོས་ཏེ། སྐྱབས་འགྲོ་ལ་བརྟེན་ནས་དགེ་བ་གང་བྱས་ཀྱང་སྟོབས་ཆེ་ཞིང༌། ཁྱད་པར་དུ་
སྡིག་པ་སྦྱོང་བའི་ནུས་པ་སྟོབས་ཆེ་བའི་ཕྱིར་དང་། སྐྱབས་འགྲོའི་སྒོ་ནས་ཀྱང་སྡིག་ལྟུང་
མང་པོ་ཞིག་སྦྱོང་ནུས་པས། ཐེག་པ་ཆེ་ཆུང་ལ་ཞུགས་མ་ཞུགས་སྤྱིའི་དབང་དུ་བྱས་པའི་
ཐོག་མའི་རྟེན་གྱི་སྟོབས་ནི་སྐྱབས་འགྲོ་ཡིན་ནོ། །སྟོབས་བཞི་བསྟན་པའི་མདོ་ལས་ཐེག་
~94~

ལྟུང་བཤགས་ཀྱི་ཆོ་ག་ལ་བརྟེན་ནས་སྟོབས་བཞིའི་བཤགས་སྡོམ་བུ་ཚུལ་འགྲེལ་པ།
ཆེན་སེམས་བསྐྱེད་ཀྱང་རྟེན་ཀྱི་སྟོབས་སུ་བཤད་པ་ནི་ཐེག་པ་ཆེན་པོའི་རིགས་ཅན་གྱི་
དབང་དུ་མཛད་པ་ཡིན་ཏེ། ཐེག་ཆེན་གྱི་རིགས་ཅན་རྣམས་ཀྱིས་བྱང་ཆུབ་ཏུ་སེམས་བསྐྱེད་དེ།
སེམས་བསྐྱེད་ཀྱིས་གཞི་བཟུང་བ་ལ་བརྟེན་ནས་སངས་རྒྱས་ཀྱི་ཆོས་མཐའ་དག་བསྒྲུབ་
དགོས་པའི་ཕྱིར་ཐེག་ཆེན་སེམས་བསྐྱེད་རྟེན་ཀྱི་སྟོབས་སུ་བཤད་དོ། །དེ་ཡང་གཙོ་བོའི་
དབང་དུ་བྱས་ཀྱི། གཞན་དུ་ན་སྐྱབས་འགྲོ་ཁྱད་པར་ཅན་དང་སེམས་བསྐྱེད་གཉིས་ཀའང་
ཉེས་པའི་གཉེན་པོ་ཡིན་པའི་ཕྱིར་གཉེན་པོ་ཀུན་ཏུ་སྤྱོད་པའི་སྟོབས་ཀྱང་ཡིན་པར་སྣང་
ངོ་། །
གཉིས་པ་གཉེན་པོ་ཀུན་ཏུ་སྤྱོད་པའི་སྟོབས་ལ་སྦྱིར་གོང་ལྟར་མང་ཡང་འདིར་
སངས་རྒྱས་སོ་ལྔའི་མཚན་བརྗོད་ཅིང་ཕྱག་འཚལ་བ་སྟེ། སོ་སོའི་མཚན་བརྗ